Wikipedia:Suduik pandang netral
Kabijakan Wikipedia adolah bahaso sadonyo artikel aruihlah ditulih dari suduik pandang nan netral (bahaso Inggirih: Neutral Point of View, disingkek NPOV). Manuruik pandiri Wikipedia, Jimmy Wales, suduik pandang netral adolah "kawajiban dan indak buliah diganggu-gugat lai".[1]
Caliak panduan suduik pandang netral kami tantang caro mambuek sabuah artikel supayo sasuai jo kabijakan suduik pandang netral kami.
Daftar isi
Parkanalan[suntiang sumber]
Kabijakan suduik pandang netral manyatoan bahaso artikel aruihlah ditulih indak barek sabalah, jo mawakili sadonyo suduik pandang sacaro adia.
Kabijakan ko iyo bana gampang dipatikaikan. Kabijakan iko indak baarati bahaso manulih sabuah artikel aruih dari ciek suduik pandang, nan indak barek sabalah dan obyektif, adolah suatu hal nan mungkin. Sabaliaknyo kabijakan ko manyatoan bahaso kito paralu mawakili sacara adia kasadonyo pihak nan pandapeknyo balawanan, dan indak mambuek ciek artikel nan manyatoan, baiak sacaro lansuang maupun indak lansuang, bahaso salah satu pihak nan bana. Dek karanonyo paralu bana para Wikipediawan dan Wikipediawati untuak bakarajo samo, supayo artikel-artikel dapek ditulih sacaro adia. Ikolah salah satu kauntuangan dari Wikipedia.
Manulih sabuah artikel nan adia adolah suatu seni nan paralu dilatiah.
Konsep dasar netralitas[suntiang sumber]
Di Wikipedia, kami manggunoan istilah "indak barek sabelah" dan "suduik pandang netral" dalam caro nan tatantu, nan babedo dari arati umumnyo:
- Artikel nan indak barek sabalah manjalehan suatu topik sacaro adia dan indak mandukuang salah satu pihak dalam sabuah padebaikan. Dek karano sadonyo artikel dapek disuntiang jo rami urang, mangko hal ko marupoan hal nan sarik. Iko karano barek sabalah samemangnyo adolah sipaik nan patuik sajo malakek dek satiok manusia.
Parumusan asali suduik pandang netral[suntiang sumber]
--Jimbo Wales, pandiri Wikipedia
Sabuah contoh[suntiang sumber]
Manganai artikel Hitler (contoh iko diambiak dari versi Inggirih), pangguno Karada mausuaan nasiaik barikuik ko:
- Sanak malah ndak paralu mangatoan bahaso inyo tu jaek. Itulah sabuknyo artikel tantang Hitler indak dimulai jo kalimaik "Hitler adolah urang nan jaek" — tu ndak paralu, sabauk pabuekannyo sajo ka lah maukumnyo saribu kali labih gadang. Kito anyo paralu manulihan fakta-fakta tantang Holokaus dangan indak maikuikan parasaan kito ka dalamnyo, dan suaro-suaro panggilan dari para korban ka tadanga jaleh sainggo mambuek tindakan kito nan mangutuak Hitler manjadi indak paralu lai. Tolong lakuan hal nan samo jo kajahatan-kajahatan Saddam: jo agiah sumbernyo.
Artikel nan mungkin talampau Amerika-sentris di Wikipedia Inggirih atau talampau sensitif[suntiang sumber]
Banyak panulih-panulih di Wikipedia Inggirih barasa dari Amerika Sarikat jo Inggirih, dek karanonyo mungkin banyak bana artikel nan ditajamahan dari Wikipedia tu ka dalam bahaso Minang ka taraso talampau Amerika-sentris — yakni bapihak kapado suduik pandang Amerika atau Dunia Baraik. Samo halnyo jo Wikipedia edisi lainnyo, nan isinyo mungkin bapihak kapado nagara tatantu; contohnyo Wikipedia Indonesia mungkin isinyo ka labiah bapihak kapado suduik pandang Indonesia. Hal ko samemangnyo masiah manjadi masaalah dalam Wikipedia, karanonyo bantuan Sanak dalam mampaeloki artikel nan barek sabalah tu sangaiklah diparaluan. Kok topik nan bamasaalah tu diraso sangaik sensitif (sarupo artikel tantang agamo, rasisme, aborsi, jll.), rundiangan daulu jo pangguno lainnyo dan gunoanlah laman rundiang nan takaik.
Rujuakan lainnyo[suntiang sumber]
- Kataui apo nan dipandang barek sabalah
- Dafta isu-isu nan kontroversial
- Nada positif
- {{taknetral}} - pasan
{{taknetral}}digunoan untuak mangagiah paratian taadok adonyo masalah
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn swh_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn hat_Latn min_Latn